Exquisite Cottage 20 | LekkeSlaap
Vanaf R4 500 per nag (vir 4 persone)
Exquisite Cottage 20 bied gerieflike selfsorgverblyf in 'n smaakvolle kothuis in die skilderagtige Belvidere Manor.
Dié lieflike kothuis het 2 slaapkamers en 2 badkamers. Die hoofslaapkamer is op die boonste verdieping en het 'n koninggrootte-bed en 'n en suite-badkamer met 'n vrystaande bad en stort. Dit is 'n ruim slaapkamer met Franse deure wat oopmaak op die balkon met 'n uitsig oor Knysna se strandmeer en Belvidere Manor se pragtige tuine. Hou jou oë oop vir die fraai Knysnaloeries terwyl jy rustig ontspan met 'n glas wyn, 'n koppie tee of 'n boek. Die tweede slaapkamer is onder en het 2 enkelbeddens. En daar is 'n badkamer met 'n stort langs hierdie slaapkamer.
Verder het die kothuis 'n moderne kombuis, eetarea en 'n pragtige woonkamer wat elegant en gerieflik gemeubileer is. Die woonkamer lei na 'n ruim stoep met gerieflike sitplek waar gaste ure lank in rus en vrede kan ontspan. Verlustig jouself in die luuksheid en saligheid van die kothuis, of stap met die wandelpaadjie deur die lieflike tuine tot by die soutwaterswembad. Dan is daar ook die mooi paadjie na die jetty, The Bell se heerlike plaaslike bier en "pub lunches", en tee en skons by die historiese herehuis op die perseel.